Αν είχε κάνει κάποιος αυτή την ερώτηση 25 χρόνια πριν, η απάντηση θα ήταν εύκολη. Σήμερα, έχοντας δει κανείς τις αθεϊστικές ιδέες με τις οποίες γέμισε ο κόσμος, αντιλαμβάνεται ότι, για ένα μεγάλο αριθμό ανθρώπων, η λέξη Θεός μοιάζει να μην αντιστοιχεί σε τίποτα. Ούτε, φυσικά, είναι ο Θεός γι’ αυτούς ένα αντικείμενο πόθου. Φαίνεται μάλλον σαν μια άχρηστη υπόθεση. Τότε, από ποια άλλη σκοπιά μπορεί ο άνθρωπος να αντιληφθεί το άπειρο; Σ’ αυτό δεν βρίσκει κανείς εύκολη απάντηση... Αντίθετα για κάποιους άλλους, χάρη σε όλα όσα έλαβαν στη ζωή τους, παιδεία, παράδειγμα από τους γονείς, συνήθεια της προσευχής, ο πόθος για τον Θεό είναι κάτι φυσικό. Και όταν κάποιος αρχίζει να γνωρίζει τον Θεό, επιθυμεί να Τον γνωρίσει ακόμα περισσότερο. Είναι μια ευλογία, μια δωρεά. Και έπειτα, μεταξύ αυτών που αισθάνονται αυτόν τον πόθο και εκείνων που δεν τον αισθάνονται, βρίσκονται όσοι ψάχνουν και ψάχνονται. Όταν κανείς βρίσκεται στον δρόμο, στο μετρό ή σε αυτοκίνητο, συμβαίνει συχνά να προσεύχεται, και να λέει στον εαυτό του ότι δεν είναι ο μόνος. Πόσοι άλλοι άραγε δεν θα προσεύχονται ταυτόχρονα; Ίσως πολύ περισσότεροι απ’ ό,τι θα πίστευε κανείς.\nΘα μπορούσε να σκεφτεί κάποιος: δεν είναι κάπως απαιτητικό να θέλουμε να γνωρίσουμε τον Θεό;\nΑν διαβάσει κανείς με προσοχή την Αγ. Γραφή, βλέπει τον Ιησού να λέει στο τέλος της αρχιερατικής προσευχής, στο 17ο κεφάλαιο του κατά Ιωάννην Ευαγγελίου: «Αυτή είναι η αιώνια ζωή, να γνωρίζουμε Εσένα τον μόνο αληθινό Θεό και Αυτόν που απέστειλες, τον Ιησού Χριστό». Δεν είναι λοιπόν καθόλου παράδοξο να θέλουμε να γνωρίσουμε τον Θεό! Όμως, απ’ την άλλη, ο απ. Παύλος αναφερόμενος στον Θεό γράφει: «Ὅν εἶδεν οὐδείς ἀνθρώπων, οὐδέ ἰδεῖν δύναται» (Α’ Τιμοθ. 6, 16). Και αυτό όμως μας θυμίζει εκ παραλλήλου δύο χωρία από το βιβλίο της Π. Διαθήκης, Έξοδος. Στο 24ο κεφάλαιο, η διήγηση λέει για τους πρεσβυτέρους ότι, κατά την επικύρωση της Διαθήκης, αντίκρισαν τον Θεό και έφαγαν και ήπιαν, αλλά ο Θεός δεν έκανε «κανένα κακό σ’ αυτούς». Αλλά στο 33ο κεφάλαιο, ο Θεός λέει στον Μωϋσή ότι κανείς άνθρωπος δεν μπορεί να Τον δει και να μείνει ζωντανός! Αυτά σημαίνουν ότι μπορεί κανείς ταυτόχρονα να Τον γνωρίζει και να μην Τον γνωρίζει, και ότι ο Θεός «φανερώνεται» στους ανθρώπους με αυτούς τους δύο τρόπους: τον θεατό και τον ακατάληπτο. Κανένα πεπερασμένο πνεύμα δεν θα μπορέσει ποτέ να Τον γνωρίσει πλήρως. Αλλά η γνώση μας για τον Ιησού Χριστό, η περισυλλογή, η προσευχή, η οικειότητα με τον Πατέρα, οδηγούν στην προσέγγιση της πραγματικότητας του Θεού.\nΟ μοναχικός βίος δεν ευνοεί άραγε, περισσότερο από καθετί άλλο, αυτή την προσέγγιση;\nΟ μοναχός έχει κάποια εμπειρία σχετικά με τον Θεό, γιατί αλλιώτικα δεν θα ξεκινούσε έναν τέτοιο τρόπο ζωής. «Δεν θα με ζητούσες αν δεν με είχες βρει», γράφει στις «Σκέψεις» του ο Πασκάλ. Η προσευχή επανέρχεται συχνά μέσα στην ημέρα των μοναχών, λιγότερο ή περισσότερο βαθειά, είναι αλήθεια, αλλά ο Θεός είναι Αυτός τον Οποίον ψάχνουν διαρκώς. Αυτή η αναζήτηση είναι το πλαίσιο της ζωής τους. Εκεί εντάσσονται οι ακολουθίες, τα διακονήματα, οι ανθρώπινες σχέσεις. Η σκέψη του Θεού και η αναζήτησή Του δεν είναι για τους μοναχούς μία από τις απασχολήσεις τους, αντίθετα όλες οι ευκαιρίες της ζωής τους οδηγούν σ’ Αυτόν! Η προσευχή τους, η σκέψη του Θεού και η αναζήτησή Του δεν αποσυνδέονται από τις υπόλοιπες εκφάνσεις της ζωής τους.\nΕίναι μεγάλο επίτευγμα να γνωρίσει κάποιος τον τρόπο ώστε να εμπεριέχεται στον συνήθη ρυθμό της ζωής του ο Θεός. Αναζητάμε, σε όλα τα μέσα που διαθέτουμε, στη Βίβλο, στη Φιλοσοφία, στην κουλτούρα, να διακρίνουμε πώς η παρουσία του Θεού φωτίζει τα πάντα. Είναι ένα δύσκολο έργο, απαιτητικό. Ωστόσο, ξέρουμε ότι, όταν φθάσουμε μπροστά στον Θεό, θα εκπλαγούμε πραγματικά, και ό,τι θα έχουμε τυχόν βρει εδώ κάτω δεν θα μετράει πολύ. Όπως, όμως, λέει ο Αυγουστίνος, και το λίγο που ανακαλύπτουμε για τον Θεό πάνω σ’ αυτή τη γη είναι ήδη υπερβολικό.\nΟι τρείς σπουδαίες εκφράσεις που χρησιμοποιούνται προκειμένου για τον Θεό στη Χριστιανική Παράδοση είναι: ο Ύψιστος, ο Άπειρος και ο Υπεράγαθος (η τελεία αγάπη). Αυτές συνοψίζουν όλα όσα λέει και αναζητάει η Εκκλησία. Την εποχή των Πατέρων της Εκκλησίας, ο Θεός ήταν κυρίως «ο Ένας, ο επέκεινα πάντων». Ήταν το αντικείμενο ενός μεγάλου πόθου. Ο Μεσαίωνας στράφηκε σε μια περισσότερο οντολογική προσέγγισή Του. Ο Θεός εμφανίστηκε ως «ο Ών», κάτι που ίσως είναι πιο συγκεκριμένο. Σήμερα, υπογραμμίζουμε με μεγαλύτερη ευχαρίστηση ότι ο Θεός είναι αγάπη. Αυτό δεν σημαίνει ότι δεν είναι ο Ένας και ο Ών, μαζί με όλα τα χαρακτηριστικά που Του αποδίδονται. Αυτά τα ονόματα όμως, ενταγμένα στο πλαίσιο της αγάπης και ιδωμένα κάτω από το πρίσμα της αγάπης, παίρνουν ένα καινούργιο νόημα. Ο Θεός είναι αγάπη, αυτό είναι το πρώτο και κύριο Όνομά Του, και ίσως κάτι τέτοιο είναι ουσιαστικά μια πρόσφατη επισήμανση! Ας σκεφτούμε ότι εδώ και δύο χιλιάδες χρόνια Τον επικαλούμαστε κατά προτίμηση ως «Θεό αιώνιο και παντοδύναμο».\nΜε τι όμως άραγε μοιάζει αυτή η αγάπη; «Ἄρσεν καί θήλυ ἐποίησεν αυτούς», λέει η Γένεση. Η πρώτη εμπειρία αγάπης είναι αυτή που αναπτύσσεται μεταξύ του άνδρα και της γυναίκας. Μπορεί να δει κανείς, και μέσα σ’ αυτήν την αγάπη, την παρόρμηση η οποία ωθεί τη βούληση προς τον Θεό, που είναι το υπέρτατο Αγαθό, και αυτό δεν είναι λάθος. Η πραγματοποίηση της αγάπης ανάμεσα στον άνδρα και στη γυναίκα, ως δεσμού δύο προσώπων που αγαπούν και αγαπιούνται αμοιβαίως, εικονίζει το μυστήριο της Εκκλησίας.\nΧρειάστηκε καιρό η Εκκλησία για να αποδεχθεί αυτή την ανθρώπινη αγάπη ως κάτι τόσο πολύ βαθύ ώστε να μας παρέχει την πρώτη, την αρχετυπική εικόνα, προκειμένου να μιλήσουμε για τον Θεό-Αγάπη.\nΌταν ένας άνδρας και μια γυναίκα αγαπιούνται, περνάνε μαζί μεγάλες χαρές και μεγάλες δοκιμασίες, ανάμεσα στις οποίες είναι και η αποδοχή της διαφορετικότητας. Η αγάπη είναι δόσιμο, αλλά το δόσιμο είναι και «θάνατος», γιατί να δίνεται κανείς σημαίνει να χάνεται. Ταυτόχρονα όμως σημαίνει και ευτυχία. Να δίνεται κανείς, να δέχεται, να χάνεται. Και σημαίνει επίσης να πεθαίνει και ν’ ανασταίνεται. Τέτοια είναι η ουσία της αγάπης και μ’ αυτό τον τρόπο επαληθεύεται κατ’ αρχάς στον Θεό. Έχουμε εδώ ένα κλειδί για να φτάσουμε στον Θεό. Αν η ανθρώπινη αγάπη αποτελεί ένα πρότυπο για να οδηγηθούμε στον Θεό, αυτό ανοίγει πολλές προοπτικές σχετικά με τον άνθρωπο, τον Θεό, την Εκκλησία, έστω κι αν οι εποχές αλλάζουν. Για παράδειγμα, παλαιότερα οι άνθρωποι εξομολογούνταν συχνά, για να διατηρούνται σε μια αγνότητα απέναντι στον Θεό, σε μια ενότητα μαζί του, επιδίωκαν την τελειότητα. Σήμερα εξομολογούνται λιγότερο. Αισθάνονται λιγότερο υποχρεωμένοι να το κάνουν. Η σχέση των ανθρώπων με τον Θεό είναι περισσότερο σχέση παιδιών προς Πατέρα. Αλλά και η έννοια της αμαρτίας μοιάζει να αλλοιώνεται, να αλλάζει. Σήμερα αυτό που φαίνεται απαράδεκτο είναι η απόρριψη, μέσα σε ένα δεσμό αγάπης, του ενός από τον άλλον. Ο Θεός δείχνει φανερά σε όλους ότι η ουσία είναι η αγάπη, είναι ο άλλος. Το βιώνει σ’ Αυτόν τον ίδιο, στο Τριαδικό δόσιμο. Το βιώνει μαζί μας, στη Δημιουργία και στη Διαθήκη Του με τους ανθρώπους. Πράγματι η αγάπη είναι το ιδιαίτερο χαρακτηριστικό του Θεού.\nΜέσα σ’ όλα αυτά, μένει η απορία για το πώς μιλάει ο Θεός.\nΟ Θεός μιλάει μέσω του Αγ. Πνεύματος, που μας ανοίγει τον νου και την κρίση ώστε να κατανοούμε και να διακρίνουμε. Αν Του δώσουμε προσοχή, θα μας βοηθήσει, κι αν Τον ακούσουμε θα μας απαντήσει. Βέβαια κάποιες φορές είναι δύσκολο να ακούσεις την απάντηση. Ο Θεός απαντάει μερικές φορές μέσω των άλλων. Όπως και τίποτα, βέβαια, δεν Τον εμποδίζει να σωπαίνει. «Θεέ μου, βγες από τη σιωπή σου», λέει ο Ψαλμωδός. Αλλά μπορούμε κι εμείς επίσης να προσπαθούμε να μπούμε μέσα στη σιωπή του Θεού! Συχνά συμβαίνει να σκεφτόμαστε ότι ο Θεός δεν μιλάει, δεν απαντάει. Αν όμως επιμείνουμε να ακούμε Αυτόν που δεν απαντάει, τελικά θα αντιληφθούμε κάτι.\nΑπ’ αυτήν την άποψη, η προσευχή είναι η βασική στιγμή της ημέρας, ακόμα και στις... άγονες προσευχές. Αυτές οι λίγες στιγμές, στη διάρκεια των οποίων όλη μας η προσοχή στρέφεται προς τον Θεό, φωτίζουν όλη μας την ημέρα. Αλλά γι’ αυτό χρειάζεται κάποια ευαισθησία σε σχέση με τον Θεό. Η ευαισθησία είναι κάτι ουσιώδες. Η καλλιέργεια της πνευματικής ευαισθησίας είναι απαραίτητη. Αν θέλουμε πράγματι να γνωρίσουμε τον Θεό, πρέπει να εξακριβώσουμε ότι αυτό περνάει μέσα από τη δική μας ευαισθησία.\nΑνακαλύπτουμε άραγε μέσα απ’ όλα αυτά κάποια ομοιότητά μας με τον Θεό;\nΕίναι μια όμορφη ανακάλυψη την οποία μπορούμε να κάνουμε: όσο περισσότερο είναι κανείς σωστά άνθρωπος, τόσο περισσότερο πλησιάζει στο καθ’ ομοίωσιν. Καταλαβαίνει παράλληλα ότι ο Θεός δεν είναι ο εναντίος, ο αντίθετος, ο κακός δικαστής! Αν δεν σταματήσουμε ποτέ να προσπαθούμε να γνωρίσουμε τον άλλον, με τον ίδιο τρόπο δεν θα σταματήσουμε ποτέ να γνωρίζουμε και τον Θεό.\nΠώς μπορεί να πει κανείς: γνωρίζω τον εαυτό μου ή γνωρίζω τα πρόσωπα που αγαπώ; Είναι αδύνατον... Είναι μια εμπειρία που αποκτιέται από την ανθρώπινη επικοινωνία και φιλία, αλλά και από τη σχέση μας με τον Θεό. Ο καθένας μας είναι ως ένα σημείο απρόβλεπτος, το ίδιο, και κατά μείζονα λόγο, ο Θεός. Κι εκεί όμως έγκειται η ομοιότητα. Ο Θεός δεν θα σταματήσει ποτέ να μας εκπλήσσει. Εδώ κάτω σίγουρα ο Θεός μάς ερευνά συχνά και σε βάθος. Όταν Τον δούμε, αυτό θα γίνεται σε μια συνάντηση μακάρια, πρόσωπο προς πρόσωπο, που όμως δεν θα συμβαίνει σαν συνθήκη: «μια για πάντα». Αντίθετα μ’ αυτά που κάποιες προσευχές λένε, δεν θα μπορούμε να «κατέχουμε τον Θεό στην αιώνια ζωή». Ούτε ο ίδιος ο Θεός δεν κατέχει τον εαυτό Του, γιατί είναι Τριάδα.\nΟι καινοτομίες Του, λοιπόν, και οι εκπλήξεις Του δεν θα έχουν τέλος.


tromaktiko: Κύπρος: Πύργοι και «χρυσές βίζες» δεν μείωσαν τα «κόκκινα» δάνεια\nΚύπρος: Πύργοι και «χρυσές βίζες» δεν μείωσαν τα «κόκκινα» δάνεια\nΤα γενναιόδωρα κίνητρα, πολεοδομικού και φορολογικού χαρακτήρα που δόθηκαν σε...\nεταιρείες ανάπτυξης ακινήτων δεν φαίνεται να αλλάζουν, τουλάχιστον προς το παρόν, τα οικονομικά τους δεδομένα. Τα στοιχεία της Κεντρικής Τράπεζας για το πρώτο τρίμηνο του 2018 δείχνουν ποιοι παραμένουν οι πιο υπερχρεωμένοι κλάδοι της οικονομίας με τα πιο πολλά μη εξυπηρετούμενα δάνεια.\nΟι εταιρείες που βρίσκονται στον ευρύτερο κατασκευαστικό κλάδο παρουσιάζουν το μεγαλύτερο ύψος προβληματικών δανείων, τόσο σε απόλυτους αριθμούς όσο και σε ποσοστό, παρά την κατακόρυφη ανάπτυξη που παρουσιάζει το τελευταίο διάστημα ο κλάδος. Στον τομέα των κατασκευών τα μη εξυπηρετούμενα δάνεια φθάνουν τα €2,93 δισ. σε σύνολο δανεισμού €4,45 δισ., κάτι που αντιστοιχεί στο 66% των σχετικών δανείων. Σημαίνει ότι τα δυο τρίτα των δανείων στον κατασκευαστικό τομέα δεν εξυπηρετούνται κανονικά.\nΣημαντικό στοιχείο αποτελεί το γεγονός ότι οι εταιρείες στον κατασκευαστικό κλάδο παραμένουν οι πιο προβληματικοί χρεώστες του τραπεζικού συστήματος παρά τα κίνητρα που δόθηκαν από κυβέρνηση και Βουλή με στόχο την ενίσχυση του κλάδου. Σ’ αυτά περιλαμβάνονται η παραχώρηση ιθαγένειας σε επενδυτές που κυρίως προέρχονται από Ρωσία και Κίνα, για την αγορά πολυτελών ακινήτων κυρίως σε ανεγειρόμενους πύργους, με την προοπτική ότι τα έσοδα από αυτές τις κατασκευές θα εξυπηρετούσαν τις νέες αλλά και τις παλιές τους οφειλές στις τράπεζες.\nΔεν είναι τυχαίο ότι οι ουρανοξύστες έγιναν το σήμα κατατεθέν της κατασκευαστικής δραστηριότητας στην Κύπρο με στόχο την πώληση πολυτελών κατοικιών. Ο τομέας των κατασκευών τέλος του 2014 είχε μη εξυπηρετούμενα δάνεια €5,12 δις. τα οποία μέχρι τέλος του πρώτου τριμήνου μειώθηκαν κατά €2,19 δισ., αλλά ο κλάδος έχει ακόμη να διανύσει αρκετό δρόμο.\nΠολύ διαφορετική φαίνεται να είναι η οικονομική συμπεριφορά των εταιρειών που σχετίζονται με τον τουρισμό, όπως τα ξενοδοχεία και τα εστιατόρια. Η καλή πορεία του τουρισμού έχει συμβάλει στη δραστική μείωση των υποχρεώσεων των ξενοδόχων και ειδικά των μη εξυπηρετούμενων δανείων. Αξίζει βέβαια να σημειωθεί εξαιτίας των εκτιμήσεων ότι ο τουρισμός θα είχε συνεχόμενη ανοδική πορεία τα επόμενα χρόνια, οι ξενοδόχοι επιχειρηματίες ανέλαβαν το επενδυτικό ρίσκο για επεκτάσεις ή ανεγέρσεις νέων μονάδων. Στα ξενοδοχεία και εστιατόρια τα ΜΕΔ μειώθηκαν στα €611 εκατ. στο τέλος του πρώτου τριμήνου 2018, σε σχέση με €1,33 δισ. τέλος του 2014. Το ποσοστό των μη εξυπηρετούμενων δανείων στον ξενοδοχειακό τομέα περιορίστηκαν στο 32% του συνόλου.\nΣτο χονδρικό και λιανικό εμπόριο το οποίο άρχισε να τα πηγαίνει καλά, λόγω αύξησης της ιδιωτικής κατανάλωσης, τα μη εξυπηρετούμενα δάνεια ανέρχονταν τέλος του πρώτου τριμήνου στα €1,80 δισ. από σύνολο δανεισμού €3,84 δισ. έχοντας δείκτη NPLs κοντά στο 65%.\nΩς προς τη γενικότερη εικόνα των μη εξυπηρετούμενων δανείων, τέλος του πρώτου τριμήνου 2018 ήταν στα €19,91 δισ. από €21,99 δισ. το 2017 σημειώνοντας μείωση κατά €2 δισ., ενώ από το 2014 παρουσίασαν υποχώρηση €7,41 δισ. Ο δείκτης μη εξυπηρετούμενων χορηγήσεων στο σύνολο δανεισμού ήταν στο 43%. Ο δείκτης κάλυψης αυξήθηκε στο 48,5% στο τέλος Μαρτίου 2018 σε σύγκριση με 46,8% στο τέλος Δεκεμβρίου 2017. Στα νοικοκυριά τα προβληματικά δάνεια είναι €10 δισ. από σύνολο δανεισμού €20,13 δισ. και στις επιχειρήσεις €8,65 δισ. από σύνολο πιστώσεων €17,88 δισ.


Ειδήσεις για ποσοστά τηλεθέασης - Spoiler και νέα\nΓια το τηλεοπτικό έκτρωμα που παρακολουθούμε ελέω επαγγελματικής παράνοιας και αναφέρομαι στο “House of Fame” τα γράφαμε απο τα χαράματα. Αντιγραφές… και πολλές αστοχίες… Ειλικρινά αναρωτιέμαι. Αν δεν είχαν και τον Φοίβο… τι θα έκαναν; «House of Fame» – Ντεκαπάζ, κακογουστιά, παγιέτα, φάλτσα και στο βάθος Φοίβος Όσο για τα 20άρια της “Φάρμας”; Όχι δεν τα έκανε το κολάν της Παναγιώταρου και τα στησίματά της… αλλά η απουσία του ριάλιτι μαγειρικής του Star. Χωρίς το “Masterchef” και με δεδομένο το ανήμπορο πρόγραμμα του Σκαϊ με την Αλβανίδα παρουσιάστρια, οι λάσπες τα μποστάνια και οι τρέλες του Τζώρτζογλου κράτησαν το κοινό. Δείτε τα νούμερα αναλυτικά: Αναδημοσίευση από το nassosblog.\nΜας τα έκανε τσουρέκια ο Αντ1 χθές με τη Φάρμα. Περίμεναν 30άρια και πήρανε τα…\nΤι επεισόδιο κι αυτό το χθεσινό. Μιλάμε για “Μπεν-Χουρ”. Ξεκίνησε απο τις 20.00 και ολοκληρώθηκε λίγο πρίν απο τη μία μετά τα μεσάνυχτα. Ευτυχώς που έπαιζε ο Αντετοκούνμπο χθές και μάλιστα σάρωσε με 49 πόντους “σκουπίζοντας” τους “Μπρούκλιν Νετς” και ξέφυγα απο την λάσπη και το κακογυρισμένο ριάλιτι του Αντ1. Λυπάμαι εκείνους που δεν είχαν άλλη επιλογή και είδανε την “Φάρμα” απο την αρχή μέχρι το τέλος μιας και “απέναντι” δεν έπαιζε απολύτως τίποτε. Και εκεί που το κανάλι του αμαρουσίου μας τα έκανε τσουρέκια με την πεντάωρη Φάρμα και κάποιοι σήμερα περίμεναν 30άρια… έρχεται το ραβασάκι της Νίλσεν και τους πετσοκόβει. Με το ζόρι ο μέσος όρος έφτασε το 18%. Συμπέρασμα; Καμία τηλεοπτική επιρροή. Σιγά μην κάτσει ο Έλληνας που έχει φάει τα “τσιτσί” του το μεσημέρι, έχει πιεί τις ρετσίνες του, έχει χορέψει και έχει πέσει για ύπνο “γεμάτος” το απόγευμα… να δεί τον “Μπιλάκο” ή τον Πάτρα να κόβουν κούτσουρα. Αστεία πράγματα. Δείτε τα νούμερα αναλυτικά! Αναδημοσίευση από το nassosblog.\nΣεισμός στο OPEN – Τελευταίος σε τηλεθέαση εδώ και δύο μέρες\nΔυστυχώς ένα τηλεοπτικός σταθμός που στήθηκε με προοπτικές να πρωταγωνιστήσει τείνει να γίνει ένα επαρχιακό κανάλι. Μέχρι πρότινος ο Νίκος Κοκλώνης με τις επενδύσεις και τις παραγωγές του κρατούσε τον τηλεοπτικό σταθμό OPEN σε ανταγωνιστική θέση. Ωστόσο εδώ και δύο ημέρες ο σταθμός είναι τελευταίος και δεν ξεκολλάει από τον πάτο. Το έλλειμμα σχεδιασμού και παραγωγών και οι κακές αποφάσεις της διευθύντριας προγράμματος Μαρίας Σαγανά έφεραν τον σταθμό σε αδιέξοδο. Αυτός είναι και ο λόγος που ο Ιβάν Σαββίδης έχει δώσει εντολή από τον Δεκέμβρη ο σταθμός να αυτοτροφοδοτείται από τα έσοδά του μιας και δεν θέλει να βάλει άλλο το χέρι στην τσέπη. Τραγική ειρωνεία η επιλογή χθες βράδυ της ταινίας «Τεχνητή νοημοσύνη» έφερε μόλις 2,3% στο prime time, ούτε αυτή δεν κατάφερε να σώσει τον σταθμό. Μήπως να το γυρίζατε Πάσχα που είναι στα γίδια, στα πρόβατα και τις φακλάνες; Ε Μαριώ; Αναδημοσίευση από το nassosblog.\nΤο Surviνor χθες έκοψε πρώτο το νήμα της τηλεθέασης. Πάνω απο το Masterchef\nΌσο προχωρούν τα επεισόδια τόσο μεγαλύτερο είναι και το ενδιαφέρον των τηλεθεατών. Και αυτό αποτυπώνεται στους ανοιχτούς δέκτες την ώρα μετάδοσης των δυο προγραμμάτων. Οι διαφορές είναι πλεόν οριακές. Όμως οι νίκες και οι πρωτιές είναι σημαντικές μιας και καλύπτουν τα κενά και τις μικρές αποδόσεις μέσα στην ημέρα. Βλέπετε το κοινό έχει κουραστεί το “μέσα” και αναζητεί “τζούρες ανάσας” και ελευθερίας μετά την δύσκολη καραντίνα. Χθές το ριάλιτι επιβίωσης επικράτησε των συνταγών. Δείτε την τηλεθέαση αναλυτικά και σε μέσους όρους παρακάτω: Αναδημοσίευση από το nassosblog.\nΚαταστροφή στο κανάλι του Φαλήρου – Τα τραγικά μονοψήφια της Νίτσας και η φτηνή συνταγή που τους έκαψε\nΕίναι παραπάνω απο ξεκάθαρο πώς τα χαχανιτά της Αλβανίδας παρουσιάστριας-χορεύτριας και οι δεκάδες αστοχίες στο Live του “House of Fame” – αστοχίες που αναδείξαμε χθές με εκτενές ρεπορτάζ- ξενέρωσςαν τον κόσμο. «House of Fame» – Το βρακί της Νίτσας απο τα Σούρμενα, η τερακότα του Αρσενάκου και οι κατινιές Ειλικρινά ποιον ενδιαφέρει αν η νότα γλιστράει και αν η οκτάβα είναι ψηλή ή χαμηλή και αν η Μαντόνα μπήκε σε μικρό ή μεγάλο στούντιο; Πείτε μου εσείς. Και ποιον νοιάζει αν η Φουρεϊρα φόρεσε και πάλι περουκίνι… ή αν λατρεύει την επιτροπή; ΧΕΣΤΗΚΑΜΕ! Αυτό τους “είπε” χθές, το τηλεοπτικό κοινό με τον τρόπο του δίνοντας 35άρια στο “Masterchef” και 15άρια στη Φάρμα. Για να καταλάβετε ότι το Live του “House of Fame” δεν έχει καμία δυναμική δείτε μετά τις 00.00 στον παρακάτω πίνακα όταν και τελειώνει το μαγειρικό ριάλιτι. Ο κόσμος προτιμά να δεί τη “Φάρμα” που είναι προϊόν για βαρεμένους και τεμπέληδες… παρά το μουσικό. Τυχαίο; Πάντως αυτά τα νούμερα φέρνουν σίγουρα αλλαγές στο προϊόν. Μεγάλες αλλαγές… Πωλίνα πάρε το όπλο σου… Αναδημοσίευση από το nassosblog.\nSurvivor spoiler: Ρεκόρ τηλεθέασης το επεισόδιο της Ένωσης\nΡεκόρ τηλεθέασης για την τρέχουσα σεζόν σημείωσε το χθεσινό επεισόδιο του SURVIVOR με τον μέσο όρο για το δυναμικό κοινό να είναι 41,5%! Με 4.144.979 τηλεθεατές να παρακολουθούν έστω και για 1΄το SURVIVOR και την τηλεθέαση για το δυναμικό κοινό να αγγίζει σε λεπτό το 53,6% χθες το βράδυ φαίνεται πως το Πάρτι της Ένωσης δεν ένωσε μόνο τους Μπλε και τους Κόκκινους κάτω από την ίδια στέγη αλλά και το τηλεοπτικό κοινό στη συχνότητα του ΣΚΑΪ! Οι Μπλε και οι Κόκκινοι χαλάρωσαν, αφέθηκαν στην περιποίηση των ειδικών, διασκέδασαν και χόρεψαν με την ψυχή τους στην ιδιωτική συναυλία με τον Jason Derulo και το τηλεοπτικό κοινό απόλαυσε ιδιαίτερα τη νέα τους εικόνα. Τα ποσοστά τηλεθέασης στα επιμέρους κοινά κινήθηκαν σε ακόμα υψηλότερα επίπεδα. Ενδεικτικά αναφέρουμε πως για τις γυναίκες και για τους άνδρες 18-24ο μέσος όρος ήταν58,5% και 57,4% αντίστοιχα ενώ για τις γυναίκες 25-44 ήταν 45,3%. Ειδικά για τις γυναίκες 18-24 η τηλεθέαση σε λεπτό βρέθηκε στο 91,2%! To#SurvivorGR κυριάρχησε στο ελληνικό Twitter όπου καθόλη τη διάρκεια προβολής του ήταν το Νο1 ενώ αναδείχθηκε και το Νο3 hashtag παγκοσμίως! Αναδημοσίευση από το nassosblog.\nΦαίνεται πώς το θέμα με τις καταγγελίες στον Καλλιτεχνικό χώρο και κυρίως η αποκλειστική πληροφορία έκανε την διαφορά. Η Καινούργιου με τον Πουλόπουλο στην ομάδα της να φέρνει πολλές πρωτογενείς ειδήσεις κράτησε την πρωτιά όλη την εβδομάδα. Το ζευγάρι των πρώην του Αντ1 και χθές ήταν κάτω απο την “Μις τρέσα” για μερικά δέκατα της μονάδας. Αλλά αυτό πιστέψτε με. Πονάει πιο πολύ. Κατα τα άλλα η Τατιάνα κοντά στο διψήφιο… οι “Κουκου” στον κόσμο τους όπως και η Μπάρκα που έχει συνηθίσει παρά την προσπάθεια της Κεφαλά να βγάζει ένα προφίλ που αποτρέπει τον τηλεθεατή να την παρακολουθήσει… η Μαλέσκου παρά τα όπλα του προγράμματος κάτω απο τη βάση αφού η ομάδα που στήνει την εκπομπή είναι άπειρη και με τουπεδάκι… ενώ η Κουτσελίνη κάλπασε και πάλι με τηλεθέαση 15,5% σε μέσο όρο. Δείτε τα νούμερα αναλυτικά: Σύμφωνα με πληροφορίες από το nassosblog\nΗ Κουτσελίνη διέλυσε τη Μαλέσκου – Τα λάθη της μορφωμένης του Σκαϊ\nΤο λάθος της μορφωμένης του Σκαϊ; Δεν είναι ένα. Είναι πολλά. Καταρχάς το στήσιμο της εκπομπής είναι ίδιο και απαράλλαχτο. Η σκαλέτα της Δευτέρας είναι ίδια και με την ίδια σειρά με αυτή της Πέμπτης. Η εκπομπή μπορεί να φτιάχτηκε για προώθηση προϊόντων του προγράμματος αλλά ακόμη κι αυτό γίνεται με λάθος τρόπο. Όσοι βγαίνουν στα παράθυρα και στο πλατό… δεν πείθουν. Κοροϊδεύουν τον εαυτό τους… αλλά κυρίως το κοινό όταν δήθεν αποκαλύπτουν με περισσό στόμφο (για να με καταλαβαίνει και η Ιωάννα) όσα το κοινό έχει διαβάσει μέρες πρίν στο διαδίκτυο. Είναι οι ίδιοι που σε τηλεφωνικές συσκέψεις με τον Λοϊζο, έχουν άποψη και κόβουν δημοσιογράφους πολύ καλύτερους απο αυτούς… διότι φοβούνται μη χαθεί η ποιότητα της εκπομπής της Μαλέσκου. Γελάω… απλά γελάω. Ποιότητα 7%; Εδώ ο κόσμος καίγεται και το “νινί” χτενίζεται. Η δημοσιογραφική ανυπαρξία τους φάνηκε στο μεγάλο θέμα της επικαιρότητας. Εμ… καλά σας είχε η Παλιαλέξη βοηθούς και δεν σας έδινε πρωτοβουλίες. Το θέμα της κακοποίησης και των καταγγελιών πήρε η Ζήνα και έφτασε στο 14%. Ποσοστό διπλάσιο απο αυτό της μορφωμένης… Σύμφωνα με πληροφορίες από το nassosblog\nSurvivor: Με… φόρα στο φαγητό – Ξεκίνησε τη διατροφή του επιζώντα ο Γαλακτερός\nΟικονομική στήριξη από το Ταμείο Αλληλεγγύης για φυσικές καταστροφές στην Ελλάδα μας\nΔιαρροή – Spoiler για το Survivor 11-5: SOK! Αυτόν δίνει υποψήφιο ο Νίκος Μπάρτζης\nSurvivor: Ξέσπασε σε κλάματα η Μαριαλένα VIDEO


Κύπριοι νεκροί για χάρη των ΗΠΑ! > Αντίβαρο\n«Πατρίδα είναι τα λευκασμένα κόκκαλα του παππού μου στις αετοράχες και τα διάσελα της Πίνδου, τα εικονίσματα στην εκκλησιά του χωριού μου. Αυτή είναι η πατρίδα μας, η «ώδε μένουσα πόλις» και αυτήν την αγαπούμε. Το κράτος είναι αγνώριστο και άδικο, όμως η πατρίδα μας, τούτο το ένδοξο αλωνάκι, το έχουμε κλεισμένο μες στην ψυχή μας και δεν μπορεί κανείς να μας το πάρει.» Δημήτρης Νατσιός, δάσκαλος από το Κιλκίς\nΗλεκτρονικό περιοδικό «Αντίβαρο» http://www.antibaro.gr/article/1129\nΔεν υπάρχει αμφιβολία ότι αυτήν τη στιγμή η πρωτεύουσα πτυχή της θανατηφόρας έκρηξης στην κυπριακή ναυτική βάση της Λεμεσού είναι η ανθρωπιστική τραγωδία. Δώδεκα -μέχρι τη στιγμή που γράφονταν αυτές οι γραμμές- Ελληνοκύπριοι έχασαν τη ζωή τους από την έκρηξη, με τους διοικητές του Ναυτικού και της βάσης να συμπεριλαμβάνονται μεταξύ των θυμάτων, καθώς και έξι πυροσβέστες, δύο υπαξιωματικοί και δύο ναύτες. Η Κύπρος θρηνεί τους νεκρούς της και όλοι οι Ελληνες τής συμπαραστέκονται σε αυτό. Η ζημιά για τη Μεγαλόνησο στον οικονομικό τομέα είναι εξαιρετικά σημαντική επίσης. Η καταστροφή μονάδας ηλεκτροπαραγωγής από την έκρηξη καθιστά αδύνατη την επαρκή ηλεκτροδότηση της Κύπρου επί εβδομάδες ή μήνες χωρίς εξωτερική βοήθεια, με οδυνηρές επιπτώσεις στον τουρισμό του νησιού κατά την κορύφωση της τουριστικής περιόδου. Δεν είναι καθόλου βέβαιο ότι η Κυπριακή Δημοκρατία θα συνέλθει εύκολα από αυτό των τεραστίων διαστάσεων οικονομικό πλήγμα. Ας ελπίσουμε ότι οι πρόωρες αρχικές εκτιμήσεις για το κόστος των ζημιών είναι υπερβολικές και αντανακλούν μόνο τον πανικό και την αναστάτωση των πρώτων ωρών.\nΠέραν αυτών, όμως, υπάρχουν και βαρύτατες πολιτικές ευθύνες της κυβέρνησης Χριστόφια στην τραγωδία. Δεν αναφερόμαστε μόνο ή κυρίως στον τομέα αποθήκευσης των εκατό κοντέινερ με τα εκρηκτικά που προκάλεσαν τη μοιραία έκρηξη – δηλαδή στις συνθήκες εγκληματικής αμέλειας και θανάσιμης επιπολαιότητας αναφορικά με τη λήψη υποτυπωδών μέτρων ασφαλείας. Ως φέροντες ακέραιη την ευθύνη για το θέμα αυτό παραιτήθηκαν ήδη τόσο ο υπουργός Αμυνας Κώστας Παπακώστας όσο και ο αρχηγός της κυπριακής Εθνοφρουράς στρατηγός Πέτρος Τσαλικίδης. Το θέμα αυτό συζητείται, άλλωστε, εν εκτάσει.\nΑλλο πολιτικό θέμα εγείρουμε εμείς, θέμα που αφορά τον πρόεδρο Δημήτρη Χριστόφια προσωπικά. Για να το πούμε ευθέως, οι δώδεκα Ελληνοκύπριοι έχασαν τη ζωή τους μόνο και μόνο γιατί ο πρόεδρος Χριστόφιας θέλησε να κάνει το χατίρι των Αμερικανών ή γιατί δεν είχε το πολιτικό σθένος να αντισταθεί στις αφόρητες πιέσεις των ΗΠΑ! Για χάρη των Αμερικανών και των Ισραηλινών χάθηκαν τα παλικάρια! Αυτή είναι η πικρή αλήθεια. Τα 98 κοντέινερ με εκρηκτικά και πυρομαχικά που βρίσκονταν στην κυπριακή ναυτική βάση της Λεμεσού δεν ήταν ιδιοκτησία του κυπριακού κράτους. Κατόπιν αμερικανικής απαίτησης και πολλαπλών πιέσεων, η Λευκωσία τα κατάσχεσε στις 12 Φεβρουαρίου του 2009 και την επόμενη μέρα τα μετέφερε στη μοιραία βάση.\nΤα πυρομαχικά μεταφέρονταν στη Συρία από το Ιράν με το ρωσικών συμφερόντων πλοίο “Μαντσεγκόρσκ”, το οποίο έφερε κυπριακή σημαία. Το πλοίο είχε ναυλωθεί επίσημα και η Συρία είναι κράτος που έχει κάθε δικαίωμα να αγοράζει όπλα. Οι Αμερικανοί, όμως, απαίτησαν τα όπλα αυτά να κατασχεθούν. Ο Δ. Χριστόφιας αρχικά αντιστάθηκε στις πιέσεις. Φοβόταν τη δικαιολογημένη οργή και τα πιθανά αντίποινα της Συρίας, αν προχωρούσε σε τέτοια κίνηση. Η Κύπρος έχει, άλλωστε, πικρή πείρα. Παλιότερα είχε πάλι υποκύψει στις πιέσεις των ΗΠΑ και του Ισραήλ και είχε κατασχέσει το φορτίο ενός άλλου πλοίου του “Γκρεγκόριο”, το οποίο μετέφερε στη Συρία ραντάρ από τη Βόρειο Κορέα. Τότε η Δαμασκός εγκατέλειψε τη φιλοκυπριακή πολιτική της, έκανε στροφή 180 μοιρών και άνοιξε την πορθμειακή γραμμή από το συριακό λιμάνι της Λατάκια προς την κατεχόμενη Αμμόχωστο, αίροντας τον αποκλεισμό του κατοχικού ψευδοκράτους.\nΤελικά οι Αμερικανοί εξανάγκασαν τον Δ. Χριστόφια να υποκύψει και να σταματήσει το πλοίο λίγες ώρες πριν μπει στα συριακά χωρικά ύδατα διατάζοντάς το να καταπλεύσει στη Λεμεσό, όπου μετά δύο εβδομάδες διαβουλεύσεων κατασχέθηκε στις 12 Φεβρουαρίου 2009 το φορτίο του με απόφαση του υπουργικού συμβουλίου της Κύπρου.\n“Το υλικό είναι ασφαλές και δεν υπάρχει κανένας κίνδυνος”, διαβεβαίωνε τότε ο Κύπριος υπουργός Αμυνας Κ. Παπακώστας. Πόσο εγκληματικά αβάσιμες ήταν οι διαβεβαιώσεις του το έδειξε η χθεσινή τραγωδία. Μόνο που δεν την πλήρωσε αυτός, αλλά 12 αθώοι με επικεφαλής τον διοικητή του κυπριακού Πολεμικού Ναυτικού Αντρέα Ιωαννίδη, ο οποίος ζητούσε μάταια με αλλεπάλληλες επιστολές του προς τον υπουργό Αμυνας και τον διοικητή της Εθνοφρουράς να απομακρυνθούν από τη βάση τα κοντέινερ του θανάτου.\nΑΓΩΝΙΩΔΗ ερωτήματα και φρικτές υποψίες προκαλεί η φύση των εκρηκτικών που ανατινάχθηκαν. Το γεγονός ότι αυτά ανήκαν δικαιωματικά στη Συρία και ότι η Κύπρος τα είχε αυθαίρετα κατασχέσει κατ’ απαίτηση των ΗΠΑ και του Ισραήλ και τα φύλαγε μέσα σε ναυτική βάση, αφήνει περιθώριο για κάθε ενδεχόμενο. Πολύ περισσότερο σκέπτεται κανείς τη δολιοφθορά για πολιτικούς λόγους παρά το τυχαίο γεγονός. Και είναι φυσικά πολλοί οι ύποπτοι, πολλές οι μυστικές υπηρεσίες χωρών δηλαδή που θεωρητικά θα μπορούσαν να βρίσκονται πίσω από την έκρηξη. Η κυπριακή κυβέρνηση έχει φυσικά κάθε λόγο να ισχυρίζεται ότι η πυρκαγιά που πυροδότησε τα εκρηκτικά ήταν τυχαία, αφού έτσι μειώνονται τουλάχιστον οι ολέθριες πολιτικές ευθύνες της.\nΓιώργος Δελαστίκ\tOne comment\n« Ντοκουμέντο. Νίκος Ρολάνδης: η Ελλάδα το 2003 αρνήθηκε την ύπαρξη ΑΟΖ από το Καστελλόριζο και πίεσε την Κύπρο να υποχωρήσει στη διευθέτηση της δικής της ΑΟΖ\nΑπέρριψε η υπουργός Παιδείας το νέο βιβλίο Ιστορίας για τη ΣΤ΄ τάξη του Δημοτικού! »\nΤο να ασκείς κριτική για την απόφαση να εκτελεστεί τελικώς η κατάσχεση είναι θεμιτό. Το να συνδέεις την απόφαση αυτή με τις γεωπολιτικές της συνέπειες (όπως η στάση της Συρίας), είναι λογικό. Το να υποθέτεις διολιοφθορά είναι βάσιμο.\nΩστόσο από το σημείο αυτό, μέχρι να συνδέεις την πολιτική απόφαση με τους νεκρούς, έχει απόσταση.\nΣημαίνει ότι μιά πολιτική απόφαση τέτοιου είδους συνδέεται κατ’ ανάγκην με ύστερες τεχνικές αμέλειες (έστω και εγκληματικές, έστω και υψηλοτάτου επιπέδου).\nΣημαίνει ότι μεταξύ της αποφάσεως για την κατάσχεση και της έκρηξης υπάρχει κενό αιτιώδους αλληλουχίας.\nΣημαίνει ότι ακόμα και εάν η πολιτική απόφαση περί της κατασχέσεως ήταν βάσιμη και εθνικώς συμφέρουσα, δεν θα έπρεπε να ληφθεί λόγω της αναπόφευκτης εξέλιξης των εκρήξεων και των νεκρών.\nΣημαίνει ότι η Κύπρος θα έπρεπε να θεωρήσει δεδομένη την ανικανότητά της να φυλάξει ασφαλώς ένα φορτίο πυρομαχικών. Και ότι αυτή η τεχνική της αδυναμία οφείλει να συνεκτιμάται σε αποφάσεις σχετικές με την εξωτερική της πολιτική.\nΠρος αποφυγήν παρεξηγήσεων: δεν αποκρούω καθόλου την κριτική για την ενδεχόμενη ενδοτικότητα και το γεωπολιτικώς επιζήμιο των κυπριακών χειρισμών σχετικά με την κατάσχεση του φορτίου. Υποστηρίζω ότι η σοβαρότητα της κριτικής αυτής αδικείται από τα λογικά άλματα της μορφής “Για χάρη των Αμερικανών και των Ισραηλινών χάθηκαν τα παλικάρια!” και βρίσκω την πλευρά αυτή του άρθρου λαϊκίστικη.\nΜε μπροστάρη τον Νεοκλή Συλικιώτη, βάλθηκαν να μετατρέψουν την Κύπρο σε Βαβέλ 11 seconds ago\nΗ Γενοκτονία των Ελλήνων – απαράγραπτο στίγμα κατα του ανερχόμενου Παντουρκισμου 19 seconds ago\nγούμενε, τυρί, Κολοκοτρώνης 26 seconds ago\nΔελτίο ενημέρωσης Αντίβαρου – Νοέμβριος 2016 1 minute, 17 seconds ago\nΆρης Βελουχιώτης (1905-1945) 2 minutes, 23 seconds ago\nΕξανδραποδισμός 3 minutes, 33 seconds ago\nΠόλεμος Δύσης – Ισλαμισμού 3 minutes, 41 seconds ago


Μάρκος Μπόλαρης - Συνάντηση Μ. Μπόλαρη και Αποστολικής Διακονίας της Εκκλησίας της Ελλάδος με τον Πάπα Φραγκίσκο στο Βατικανό\nΌπως εξήγησε στο ΑΠΕ-ΜΠΕ ο κ. Μπόλαρης, η «εξαιρετική και επαινετέα αυτή συνεργασία» αφορά «το πρόγραμμα εκμάθησης της ελληνικής γλώσσας το οποίο παρακολουθούν 180 φοιτητές από όλο τον κόσμο. Πρόγραμμα που έχει γίνει θεσμός με συμβολισμό πολύ ευρύτερο. Γι' αυτό και οι θερμές ευχές του Πάπα Φραγκίσκου προς τον Αρχιεπίσκοπο Αθηνών και πάσης Ελλάδος κ.κ. Ιερώνυμο, όπως και ο δίκαιος έπαινος προς τον Επίσκοπο Φαναρίου κ.κ. Αγαθάγγελο για την επιτυχή αυτή συνεργασία».\nΤέλος, ο Πάπας Φραγκίσκος ζήτησε από τα μέλη της «Αποστολικής Διακονίας» να μεταφέρουν, με την επιστροφή τους στην Αθήνα, «εγκάρδιες ευχές» προς τον Αρχιεπίσκοπο Ιερώνυμο Β ', για την «ενδέκατη επέτειο της ενθρόνισης» του, στις 16 Φεβρουαρίου.


Μάχες και τελικά… άνοδος στο Χρηματιστήριο - Polis 24 Polis 24\nΣεπτέμβριος 11th, 2019 Featured, ΧΡΗΜΑΤΙΣΤΗΡΙΟ comments\nΜε κέρδη έκλεισε τελικά το χρηματιστήριο Αθηνών, μετά από μεγάλες μάχες που δόθηκαν στο ταμπλό για την «προστασία» της στήριξης των 850 μονάδων, με τους αγοραστές να αναλαμβάνουν «πρωτοβουλίες» στο τέλος της συνεδρίασης, προκειμένου να δημιουργήσουν μια απόσταση ασφαλείας από τα επίπεδα που απειλήθηκαν στο τριήμερο.\nΜπορεί να εμφανίζει έντονη μεταβλητότητα αυτές τις ημέρες το ΧΑ, όμως καταφέρνει να κρατήσει τη στήριξη των 849-850 μονάδων, η οποία από την αρχή της εβδομάδας δοκιμάζεται. Η αγορά καταφέρνει με «νύχια και με δόντια» να κρατήσει τα επίπεδα, επιδιδόμενη σε ένα rotation τίτλων και «παίζοντας» με τις σταθμίσεις του δείκτη, όπως συνέβη σήμερα με τις άμυνες που υπήρξαν έναντι της πτώσης των Ελληνικών Πετρελαίων και του Ελλάκτωρ.\nΕπίσης, εξαιρετικής σημασίας είναι και το κλίμα που διαμορφώνεται από τα τραπεζικά roadshows που βρίσκονται σε εξέλιξη τις τελευταίες ημέρες. Τα μηνύματα είναι μέχρι στιγμής θετικά από τις συναντήσεις σε Λονδίνο και Νέα Υόρκη, ενώ τη σκυτάλη παίρνει το 14ο ετήσιο roadshow του ελληνικού Χρηματιστηρίου το οποίο πραγματοποιείται την επόμενη εβδομάδα και το διήμερο 18-19 Σεπτεμβρίου στο Λονδίνο. Εκεί θα δοθεί μία ακόμη γεύση για τις διαθέσεις των διεθνών funds προς τα ελληνικά assets και το κατά πόσο θα μπορέσει το ΧΑ να κερδίσει το «παιχνίδι» της προσέλκυσης μακροπρόθεσμων και «καλής ποιότητας» επενδυτών, το οποίο είναι και το μεγάλο ζητούμενο προκειμένου να μπορέσει να ξεφύγει από τη ρηχότητα η οποία το καθιστά ευάλωτο σε όποιες εξωτερικές εξελίξεις.\nΠαρ’ όλα αυτά, η συναλλακτική δραστηριότητα έμεινε και σήμερα σε μέτρια επίπεδα, ακόμη και μετά τα πακέτα που διακινήθηκαν στη μετοχή της Profile, η οποία προχώρησε σε πώληση ιδίων μετοχών με ιδιωτική τοποθέτηση (placement). Σήμερα, άλλαξαν χέρια πακέτα συνολικής αξίας 1,69 εκατ. ευρώ, στην τιμή των 3,88 ευρώ. Σύμφωνα με την ανακοίνωση της εταιρείας, θα προβεί σε πώληση έως 520.000 ιδίων μετοχών που κατέχει, οι οποίες αντιστοιχούν σε ποσοστό 4,40% του καταβεβλημένου μετοχικού κεφαλαίου αυτής.\nNext article Ένταση στις φυλακές Αυλώνα ανάμεσα σε ομάδες κρατουμένων\nPrevious article Η Κίνα κάλεσε τον Γερμανό πρεσβευτή με την κατηγορία της παρέμβασης στο Χονγκ Κονγκ (pics&vid)


Νεα του Πύργου: Αγία Σοφία Κορομπίλη – Ακόμα ένα αντάμωμα !\nΑγία Σοφία Κορομπίλη – Ακόμα ένα αντάμωμα !\nΣυνεχίζεται και φέτος το ιστορικό αντάμωμα των όμορων χωριών στην Αγία Σοφία Κορομπίλη την Δευτέρα του Πάσχα .Ένα έθιμο που σφράγισε την ζωή των προγόνων μας στον Πύργο αλλά εγκαταλείφθηκε για πάρα πολλά χρόνια .Χάρις στις ενέργειες και το Μεράκι του Προέδρου της Τοπικής Κοινότητας Πύργου Νίκου Ολυμπιάδη το έθιμο αναβίωσε τα τελευταία χρόνια με αποτέλεσμα η συμμετοχή του κόσμου να είναι εντυπωσιακή\nΑναρτήθηκε από Vasilis στις 12:07 π.μ.\nΑγία Σοφία Κορομπίλη - Μεγάλη συμμετοχή στο Αντάμ...\nΤο κάψιμο του Ιούδα στην Υπάτη\nΑποκλείστηκαν στα Πουγκάκια - …Έφυγε ο δρόμος !\nΔιεθνής μήνας αστρολογίας - Εκδηλώσεις στην Υπάτη...\nΜήνυμα του Γ. Κοτρωνιά για το Πάσχα\nΑπίστευτο : Χιόνισε στη Φθιώτιδα μέσα Απριλίου !!\nΠάσχα στην Οίτη - Το Ελληνικό Πάσχα !\nΦούσκωσε επικινδυνα ο Σπερχειός !\n44 χρονη γέμισε τον Δήμο Λαμίας με πλαστά 50 Ευρα\nΑσθενής σεισμική δόνηση στη Φθιώτιδα - Αισθητή και...


ΓΕΡΜΑΝΙΑ: Δεύτερη ημέρα ο λαός στους δρόμους του Κότμπους. «Το “αγάπα τον πλησίον σου ως τον εαυτό σου”, σημαίνει να αγαπάς πρώτα τον εαυτό σου και τους δικούς σου!» (video) | ONLINE-PRESS\nΑρχική Κόσμος ΓΕΡΜΑΝΙΑ: Δεύτερη ημέρα ο λαός στους δρόμους του Κότμπους. «Το "αγάπα τον...\nΓΕΡΜΑΝΙΑ: Δεύτερη ημέρα ο λαός στους δρόμους του Κότμπους. «Το “αγάπα τον πλησίον σου ως τον εαυτό σου”, σημαίνει να αγαπάς πρώτα τον εαυτό σου και τους δικούς σου!» (video)\nΤο Cottbus, μια πόλη της πρώην Ανατολικής Γερμανίας, δεύτερη μεγαλύτερη πόλη του κρατιδίου του Βρανδεμβούργου, βρίσκεται περίπου 125 χιλιόμετρα νότια του Βερολίνου, στις όχθες του ποταμού Σπρί (Spree) και κοντά στα σύνορα με την Πολωνία. Οι δύο πρόσφατες επιθέσεις με μαχαίρι (όπου ένας «νεαρός» επιτέθηκε με μαχαίρι σε μία γυναίκα που περπατούσε με τον σύζυγό της γιατί «δεν έδειξε σεβασμό», ενώ μετά από λίγο έγινε άλλη μια επίθεση με μαχαίρι σε έφηβο στο εμπορικό κέντρο Cottbus φώτο κάτω – και στα δύο περιστατικά οι δράστες έγιναν άφαντοι) πυροδότησαν την οργή του κόσμου, αν και δεν ήταν τα μόνα περιστατικά που αφορούσαν Σύρους «πρόσφυγες». Υπήρχαν και άλλες επιθέσεις όπως και η δολοφονία ενός 82χρονου συνταξιούχου.\nΟ κόσμος βγήκε στους δρόμους (περίπου 2.000 άνθρωποι) ζητώντας προστασία και καταγγέλλοντας την πολιτική των «ανοιχτών συνόρων» και του “welcome refugees”. Στην αυθόρμητη αυτή συγκέντρωση των πολιτών, δεν εμφανίστηκε καμία «αντισυγκέντρωση» αριστερών και «αντίφα».\nΟ δήμος βλέποντας την οργή του κόσμου, αποφάσισε ότι δεν πρόκειται να λάβει πλέον νέους «πρόσφυγες» και ο υπουργός Εσωτερικών του Βρανδεμβούργου έστειλε προειδοποίηση προς το Βερολίνο: η κυβέρνηση και οι πολιτικοί να σκεφτούν καλύτερα την “οικογενειακή επανένωση”.\n«Πρώτα απ’ όλα, πρέπει κάποιος να υποστηρίζει τους δικούς του ανθρώπους. Αυτή είναι η χριστιανική εντολή του «αγάπα τον πλησίον σου». Και γι’ αυτό οι εκκλησίες πρέπει να υπερασπιστούν τη χριστιανική τους χώρα, και όχι, να πάρει η ευχή, να υποστηρίζουν την κατασκευή τζαμιών! Και οι αρχές θα πρέπει να ταυτοποιήσουν τους μαχαιροβγάλτες Άραβες και όχι να είναι ελαστικοί μαζί τους. Αυτό σημαίνει η αγάπη για τον πλησίον! Το να αγαπάς τον πλησίον σου, τον γείτονά σου σαν τον εαυτό σου, αγαπητοί φίλοι, σημαίνει επίσης: να αγαπάς τον εαυτό σου! Να σέβεσαι τον εαυτό σου! Να μην θεωρείς τον εαυτό σου εγκληματία! Να μην θεωρείς τον λαό σου εγκληματία. Όποιος επιτρέπει στον εαυτό του να φορτώνεται ένα κάρο ενοχές, δεν μπορεί να κρίνει αμερόληπτα μεταξύ των ξένων και των δικών του. Αλλά το να κάνω διάκριση μεταξύ των ξένων και του δικού μου λαού είναι οι βασικές κατηγορίες στην ζωή όλων. Εκείνος που δεν μπορεί να δει καμία διαφορά μεταξύ του δικού του ανθρώπου και του αλλοδαπού πάσχει από ανοσοανεπάρκεια (μια διαταραχή που χαρακτηρίζεται από χαμηλά επίπεδα αντισωμάτων και αυξημένη ευαισθησία σε λοιμώξεις). Δεν θα αντισταθεί σε καμία απειλή.\nΣτις 18 Ιουλίου ένας από τους διαδηλωτές μας στο Cottbus έγραψε σε ένα πανό “Κλειδώνω το σπίτι μου επειδή μισώ τους ανθρώπους που είναι έξω; – Όχι! Το κλειδώνω γιατί αγαπώ τους ανθρώπους που είναι μέσα. Είναι σημαντικοί για μένα και θέλω να τους προστατεύσω. Για το λόγο αυτό οι πόρτες έχουν κλειδαριές και οι χώρες έχουν σύνορα». Αγαπητοί μου φίλοι, αυτή είναι η ουσία: το να αγαπάς τους δικούς σου και να τους υπερασπίζεσαι δεν έχει καμία σχέση με τη ξενοφοβία.\nΌποιος μας αποκαλεί ξενοφοβικούς είναι προβοκάτορας. Αγαπητοί φίλοι, θα μετατρέψουμε την εμπειρία μας στο Cottbus ως σημείο εκκίνησης για μια διανοητική και ηθική αντιπαράθεση με τους υποστηρικτές της πολύ-πολιτισμικής και πολυ-εγκληματικής κοινωνίας. Και αυτό περιλαμβάνει τη δημιουργία ενός σημείου επαφής για τα θύματα βίας κατά των ντόπιων. Έχουμε μια ισχυρή βούληση εδώ στο Cottbus να συμβάλουμε έτσι ώστε οι πολιτικές στη Γερμανία να φτάσουν σε μια καμπή.\nΗ Γερμανία είναι το πολύ μικροσκοπικό κομμάτι της Γης που μας ανήκει. Έχουμε το καθήκον και την υποχρέωση απέναντι στις μελλοντικές γενεές να παραδώσουμε σε αυτούς μια άθικτη γερμανική χώρα. Οτιδήποτε άλλο θα ήταν προδοσία εναντίον των προγόνων μας και των παιδιών μας. Σας ευχαριστώ!»\nΠροηγούμενο άρθροΟι νέες υπερ-αποδοτικές οικιακές μονώσεις γίνονται με… άχυρα και συμφέρουν!\nΕπόμενο άρθροΤα τεράστια διατροφικά οφέλη των καρυδιών


Primeira Liga: Ματς με ενδιαφέρον • Bet-planet.gr\nPrimeira Liga: Ματς με ενδιαφέρον\nΆβες – Σάντα Κλάρα: Άνετη επικράτηση της Άβες στην έδρα της Σακαβενένσε με 3-1 για τον θεσμό του κυπέλλου. Έπαιξε όμορφο ποδόσφαιρο, το γκολ ήρθε στην κόντρα του αγώνα. Εμφατική νίκη πέτυχε και στο Λίγκ Καπ με 3-0 εντός έδρας εναντίον της Ρίο Άβε. Μεγάλος πρωταγωνιστής για ακόμα μία αγωνιστική ο Ντέρλει. Στο πρωτάθλημα οι γηπεδούχοι βρίσκονται στην τελευταία θέση του βαθμολογικού πίνακα με ρεκόρ 6-11 και 4 βαθμούς. Δεν αντιμετωπίζουν προβλήματα τραυματισμών.\nΠρόκριση στην επόμενη φάση του κυπέλλου για την Σάντα Κλάρα καθώς νίκησε με 2-1 στην έδρα της Μαρία ντε Φόντε. Για τον θεσμό του πρωταθλήματος πήρε αγχωτική νίκη με 1-0 εντός έδρας εναντίον της Τσάβες σε ένα ματς που δεν είχε πολλές φάσεις με τον Φερνάντο να σκοράρει στο 73ο λεπτό και να χαρίζει τους τρεις βαθμούς στους γηπεδούχους. Πλέον η Σάντα Κλάρα βρίσκεται στην 6η θέση της βαθμολογίας με ρεκόρ 14-11 και 11 βαθμούς. Θα λείψει ο Σαντάνα.\nΜε την ψυχολογία στα ύψη και οι δύο ομάδες καθώς έρχονται από νίκες τις τελευταίες αγωνιστικές. Εξαιρετική σε όλες τις διοργανώσεις εκτός από το πρωτάθλημα παρουσιάζεται η Άβες η οποία πάσχει στην αμυντική της γραμμή. Από την άλλη η Σάντα Κλάρα είναι άψογη επιθετικά και δεν αφήνει τον αντίπαλο να τις δημιουργήσει φάσεις καθώς κλείνετε καλά στην άμυνα. Ήρθε καιρός αντίδρασης για τους φιλοξενούμενους, θα πετύχουν γκολ. GG σε απόδοση 1.87.\nΡίο Άβε – Τσάβες: Πρόκριση με εμφατική νίκη για την Ρίο Άβε, εκτός έδρας εναντίον της αδύναμης Τορεένσε με 5-1. Εξαιρετικός για ακόμα μία φορά ο Κάρλος. Ήττα στο Λιγκ Καπ από την ανώτερη Άβες με 3-0 εκτός έδρας, ενώ για το τελευταίο ματς του πρωταθλήματος έφερε ισοπαλία ενάντια στην ποιοτική Μπράγκα εκτός έδρας με σκορ 1-1. Λειτούργησε καλά η αμυντική γραμμή των φιλοξενούμενων ενώ βρήκε και εύκολο γκολ στην αντεπίθεση. Στο πρωτάθλημα βρίσκεται στην 4η θέση με ρεκόρ 12-8 και 14 βαθμούς. Δεν υπάρχουν προβλήματα τραυματισμών.\nΆνετη επικράτηση και για την Τσάβες για τον θεσμό του κυπέλλου με σκορ 4-1 στην έδρα της Πέντρας Σαλγκάντας. Για τον θεσμό του πρωταθλήματος έχασε με 1-0 στην έδρα της Σάντα Κλάρα σε ένα ματς όπου δεν υπήρξαν πολλές ευκαιρίες για τις δύο ομάδες. Πλέον οι φιλοξενούμενοι καταλαμβάνουν την 14η θέση στον βαθμολογικό πίνακα του πρωταθλήματος με ρεκόρ7-12 και 7 βαθμούς. Δεν υπάρχουν προβλήματα τραυματισμών.\nΈχει εξαιρετική επιθετική γραμμή η Ρίο Άβε με τους Ντάλα και Βινίσιους να είναι τα πρώτα «βιολιά» της ομάδας. Από την άλλη εμφανίζεται προβληματική η Τσάβες η οποία δυσκολεύεται μέχρι στιγμής στο πρωτάθλημα. Κλειστό παιχνίδι αναμένω από τις δύο ομάδες που θα προσπαθήσουν να διαφυλάξουν πρώτα τα νώτα τους. NG σε απόδοση 2.05.\nΜπελενένσες – Μπενφίκα: Δύσκολη πρόκριση στην επόμενη φάση του κυπέλλου για την Μπλενένσες η οποία νίκησε με 3-4 στην παράταση στην έδρα της Αμόρα. Ανοιχτό παιχνίδι από τις δύο ομάδες, δεν λειτούργησε σωστά η άμυνα της Μπελενένσες. Για το πρωτάθλημα ισόπαλη χωρίς γκολ ήρθαν οι γηπεδου΄χοι στην έδρα τη Φεϊρένσες. Σε αντίθεση με το παιχνίδι κυπέλλου οι δύο ομάδες προσπάθησαν να κάνουν παιχνίδι αφού πρώτα θα διαφύλασσαν το μηδέν στην άμυνα. Στο πρωτάθλημα οι γηπεδούχοι βρίσκονται στην 13η θέση του βαθμολογικού πίνακα με ρεκόρ 4-7 και 7 βαθμούς. Εκτός ο Τιάγκο.\nΉττα-σοκ για την Μπενφίκα στην έδρα του Άγιαξ για τον θεσμό του Τσάμπιονς Λιγκ έπειτα από γκολ του Μαζράουι στο 92ο λεπτό. Ισορροπημένο ματς από τις δύο ομάδες το πιο δίκαιο αποτέλεσμα θα ήταν η ισοπαλία. Στο τελευταίο ματς πρωταθλήματος η Μπενφίκα πήρε σπουδαία εντός έδρας νίκη στο ντέρμπι απέναντι στην Πόρτο με τελικό σκορ το 1-0. Κλειστό παιχνίδι από τις δύο ομάδες, μία αντεπίθεση αρκούσε για να δώσει τους τρεις βαθμούς στους «Αετούς». Στην πρώτη θέση του βαθμολογικού πίνακα η Μπενφίκα με ρεκόρ 15-5 και 17 βαθμούς. Εκτός λόγω κόκκινης ο Λεμά.\nΣαφώς υπάρχει διαφορά δυναμικότητας ανάμεσα στις δύο ομάδες. Περιμένω την Μπενφίκα να μπει επιθετικά στο παιχνίδι ώστε να «καθαρίσει» το ματς από νωρίς. Έτσι θα στηρίξω τους φιλοξενούμενους. Διπλό και Over 1.5 σε απόδοση 1.65.\n17:00 Άβες – Σάντα Κλάρα: GG (1.87/NetBet)\n19:30 Ρίο Άβε – Τσάβες: NG (2.05/NetBet)


--- ΦΛΕΓΟΜΕΝΟ ANTIKEIMENO ΣΤΟΝ ΟΥΡΑΝΟ ΤΟΥ ΒΕΡΟΛΙΝΟΥ ΣΤΙΣ 11/02/2011. ---\nΣτις 11 Φεβρουαρίου του 2011, ένα περίεργο φλεγόμενο αντικείμενο κατέγραψε με την κάμερα του ένας κάτοικος του Βερολίνου, στη Γερμανία. Ο μάρτυρας δήλωσε ότι αν ήταν αστεροειδής ή μετεωρίτης θα έπρεπε να είχε χτυπήσει τη Γη σε μερικά δευτερόλεπτα και όχι να είχε τόσο αργή πτώση. Μήπως τελικά ήταν ένα φλεγόμενο ufo;\nΗ ομάδα του UFO's & ALIENS TRUTH (Greek community) έλυσε το μυστήριο! Το συγκεκριμένο φλεγόμενο αντικείμενο ήταν απλά ένα αεροπλάνο σε πορεία. Αρχικά μας παραξένεψαν οι δύο πορτοκαλί γραμμές που άφηνε από πίσω του. Έμοιαζαν με αεροπλάνου. Αμέσως ελέγξαμε τον Γερμανικό online τύπο για αεροπορικό δυστύχημα και (ευτυχώς) δεν βρήκαμε τίποτα. Οπότε τι ήταν;\nΔεν μπορούσαμε να πιστέψουμε με τίποτα το ενδεχόμενο για φλεγόμενο ufo (ήταν πολύ αργή και ευθεία η πτώση), οπότε ψάξαμε στο διαδίκτυο για παρόμοιο περιστατικό και αμέσως ανακαλύψαμε την αλήθεια!\nΤο συγκεκριμένο φλεγόμενο αντικείμενο ήταν απλά ένα αεροπλάνο σε κάθετη πορεία με την θέση του μάρτυρα, έτσι ώστε η πορεία να φαίνεται σαν πτώση. Ο μάρτυρας αν συνέχιζε την καταγραφή το αντικείμενο θα χανόταν στο βάθος του ορίζοντα χωρίς να έπεφτε ποτέ ή θα προσγειωνόταν σε κάποιο κοντινό αεροδρόμιο!\nΚαι οι φλόγες; Ήταν σούρουπο και ο ήλιος αντανακλούσε πάνω στα καυσαέρια των τουρμπίνων, όπως φαίνεται και στην παρακάτω παρόμοια φωτογραφία που βρήκαμε στο διαδίκτυο από άλλο περιστατικό…


Μαθήματα ανανέωσης ερωτικής συζυγικής ζωής (κι όχι μόνο) - AllYou.gr\nΜαθήματα ανανέωσης ερωτικής συζυγικής ζωής (κι όχι μόνο)\nΑπό ειδικούς με αφορμή το Sex life του Netflix\nΕίστε και ο μακροχρόνιος σύντροφός σας που αντιμετωπίζετε σεξουαλική ξηρασία; Εδώ είναι πώς να αναζωογονήσετε τη σπίθα, ώστε να μην έχετε ποτέ μια θαμπή σεξουαλική ζωή ξανά, σύμφωνα με έναν σεξ θεραπευτή. Ετοιμαστείτε να αυξήσετε την ανάφλεξη στη σεξουαλική σας ζωή.\nΑναρωτηθήκατε ποτέ τι συμβαίνει μετά το «ο γαμπρός να φιλήσει τη νύφη»; Ξέρετε, αφού μετατρέψατε επιτέλους το παιχνίδι γνωριμιών σας σε μακροχρόνια σχέση και χορέψατε στο ηλιοβασίλεμα à la Shrek και Fiona; Εντάξει καλά ... Ή σαν την Μπίλι και το Μπραντ στη νέα σειρά Sex / Life του Netflix;\nΕνώ το Sex / Life, που ακολουθεί μια full time μαμά στο σπίτι που θυμάται προηγούμενες σεξουαλικές περιπέτειες στο ημερολόγιό της για να ξεφύγει από το χείλος του ανέραστου, γάμου της, μοιάζει να είναι μια διασκεδαστική σειρά που γνωρίζει επιτυχία, δεν είναι ωστόσο εγχειρίδιο οδηγιών. Ανεξάρτητα από το πόσο δελεαστικό παρουσιάζεται να είναι…\nΜιλώντας σοβαρά, ωστόσο, η απώλεια της σεξουαλικής επιθυμίας σε μια μακροχρόνια σχέση είναι ένα πολύ πραγματικό φαινόμενο, το οποίο μπορεί να έχει καταστροφικές επιπτώσεις σε πολλές πτυχές, από την αυτοεκτίμησή μας έως τη συναισθηματική μας σύνδεση με τον σύντροφό μας. Για την ακρίβεια, μια μελέτη 35.000 Βρετανών που δημοσιεύτηκε το 2019 διαπίστωσε ότι περίπου οι μισοί άνθρωποι σε σοβαρές σχέσεις κάνουν σεξ λιγότερο από μία φορά την εβδομάδα.\nΜια σχετική έρευνα προσπάθησε να μάθει τι προκαλεί την ξηρασία του σεξ σε μακροχρόνιες σχέσεις και, το πιο σημαντικό, πώς να βγούμε από αυτές.\nΣύμφωνα με την έρευνα τα περισσότερα ζευγάρια έχουν "απλή" σεξουαλική ζωή:\nΟι άνθρωποι φιλιούνται, ερεθίζονται, κάνουν σεξ, αγκαλιάζονται αργότερα σαν να ήταν το σενάριο αυτό στο DNA μας. Οι άνθρωποι περιμένουν συνήθως να εγκατασταθούν σε μια ρουτίνα που τους ταιριάζει, κάτι που να τους κάνει να νιώθουν καλά, αλλά με την πάροδο του χρόνου μπορεί - ας είμαστε ειλικρινείς εδώ – να γίνει ένα λίγο βαρετό.\nΕδώ είναι οι τρεις καλύτερες συμβουλές που προέκυψαν από την έρευνα για να ξανακερδίσετε τη σεξουαλική σας δημιουργικότητα και φαντασία\nΠαίξτε με τις τοποθεσίες\nΔεν υπάρχει αμφιβολία ότι το «σκηνικό» μπορεί να προκαλέσει τόσο ρομαντικά όσο και παθιασμένα συναισθήματα. Θυμηθείτε πώς θα φτιάχνατε τη σκηνή όταν ακόμα προσπαθούσατε να ερωτευτείτε κάποιον, ή τουλάχιστον τη λαγνεία, μαζί του. Τα δωμάτια είχαν συγυριστεί, υπήρχαν λουλούδια, αποσμητικά χώρου, καθαρά σεντόνια, τζάκια αναμμένα ή κεριά (το χειμώνα – ερκοντίσιον το καλοκαίρι). Ένα υπέροχο κρασί μπορεί να δέσποζε στο τραπέζι, και το δείπνο ήταν έτοιμο να εκπλήξει κι έπαιρνε μέρος κι αυτό στη δράση.\nΒάλτε τα ξανά όλα αυτά στο παιχνίδι και κυρίως βάλτε ξανά την ένταση του καινούργιου και του μη δεδομένου.\nΠαίζοντας με ερωτικά βοηθήματα\nΟι δονητές είναι αρκετά συνηθισμένοι αυτές τις μέρες, αλλά ίσως όχι τόσο συνηθισμένοι όσο θα έπρεπε. Σε μελέτη του Normal Bar, διαπιστώσαμε ότι περίπου οι μισές γυναίκες χρησιμοποιούν δονητές. Άνθρωποι όλων των ηλικιών έχουν μάθει ότι αυτά τα παιχνίδια βοηθούν τις γυναίκες, και μερικούς άνδρες, να έχουν ισχυρότερους, γρηγορότερους οργασμούς και ότι το παιχνίδι μαζί τους μπορεί να προσθέσει ενθουσιασμό.\nΈνα οικείο πράγμα που πρέπει να κάνετε είναι να συνδεθείτε στο διαδίκτυο ή να επισκεφθείτε ένα κατάστημα με πολλά από αυτά τα παιχνίδια για να διαλέξετε. Αισθάνεστε αρκετά κοντά με τον σύντροφό σας για να πάτε σε ένα τέτοιο ταξίδι για ψώνια; Είναι μια δοκιμασία για το πόσο άνετα ερευνάτε την ευχαρίστησή σας.\nΣχεδόν όλοι έχουν κρυμμένες σεξουαλικές φαντασιώσεις. Μερικές έχουν εμφανισθεί κατά τον πρώιμο αυνανισμό. Μερικοί απλώς φαντάζονται σεξ με αστέρες ταινιών. Υποθέτοντας ότι δεν έχουμε να κάνουμε με φαντασιώσεις που είναι επικίνδυνες για τους άλλους, είναι μια πράξη εμπιστοσύνης να αφήσετε κάποιον που αγαπάτε να κοιτάξει την υπόγεια ψυχή σας. Μερικές φορές η φαντασίωση θα μπορούσε να είναι εφικτή - και θα πρέπει να είναι σαφές αν ήταν κάτι που θέλετε να δοκιμάσετε - ή όχι.\nΓια παράδειγμα, εάν η φαντασίωσή σας αφορά το σεξ με τον Κόναν τον Βάρβαρο, μπορεί να μην είναι εύκολο για τον σύντροφό σας να το κάνει. Αλλά μια δημιουργική πρόταση θα μπορούσε να είναι να υποδυθεί μια νύχτα ότι είναι ο κυρίαρχος, αδίστακτος ηγέτης στρατών, για να σας ενθουσιάσει - ίσως ένας ρόλος του Game of Thrones όπου ο σύντροφός σας είναι ο Khal Drogo και εσείς, η Khaleesi του! Το να παίζεις έναν ρόλο δεν είναι εύκολο πράγμα, αλλά δεν είναι αδύνατο. Και θα μπορούσε να σας κάνει να νιώσετε ζευγάρι περισσότερο από ποτέ γιατί πρέπει να εμπιστευτείτε ο ένας τον άλλον για να μην νιώσει κανένας από εσάς άβολα ή γελοία.\nΜια μελέτη από το 2016 σχετικά με τη διατήρηση του πάθους ζωντανού στις σχέσεις, διαπίστωσε ότι σχεδόν τα δύο τρίτα των σεξουαλικά ικανοποιημένων ηλικιωμένων ενηλίκων ένιωθαν ότι η σεξουαλική τους ζωή ήταν τόσο παθιασμένη τώρα όσο ήταν στις πρώτες μέρες τους μαζί με τον σύντροφό τους.\nΗ μελέτη διαπίστωσε ότι οι ακόλουθοι παράγοντες συμβάλλουν στη μακροζωία του πάθους και της σεξουαλικής ικανοποίησης:\nΤο να έχεις καλή σεξουαλική επικοινωνία, το να μιλάνε δηλαδή για ό,τι τους άρεσε και δεν τους άρεσε ..\nΤο να προσπαθούν να ορίσουν μια διάθεση για σεξ και να περιμένουν μέχρι και οι δύο σύντροφοι να αισθανθούν ότι η διάθεση ήταν σωστή.\nΉταν πιο πιθανό να κάνουν περισσότερα από τα πάντα: διαφορετικές θέσεις, στοματικό σεξ, να μιλήσουν και να δημιουργήσουν τις φαντασιώσεις τους, να φορούν σέξι εσώρουχα ή να χρησιμοποιούν ερωτικά βοηθήματα.\nΤο να λένε «σ’ αγαπώ» κατά τη διάρκεια του σεξ.


vicky – Σελίδα 3 – A Bit of Greece\nMeanwhile lets just say that we are proud vicky contributed a whooping 22 entries.\nΟι μηχανές αναζήτησης είναι μια μοναδική ευκαιρία για να αυξηθεί η κίνηση στο site σου ή στο blog σου. Αν η εταιρία σου προσπαθεί να ξεχωρίσει, μην την κρύβεις κάτω από εκατομμυρίων άλλων επιχειρήσεων λέξεις κλειδιά, ορολογίες κτλ. Συγκεκριμένα γίνονται 2,9 εκ. αναζητήσεις το λεπτό. Δηλαδή 175 εκ. αναζητήσεις την ώρα, 4δις την ημέρα, 131 […]\n8 Δεκεμβρίου 2016 /0 Comments/by vicky\nΣυμβουλες marketing, Συμβουλες για εξαγωγες\nΕίναι γνωστό σε όλους εμάς ότι παράγουμε εξαιρετικής ποιότητας προϊόντα. Από το ελαιόλαδο μέχρι το μέλι και από το κρασί μέχρι τα γαλακτοκομικά, τα ελληνικά προϊόντα ξεχωρίζουν για την εξαιρετική τους ποιότητα και την μοναδική τους γεύση. Όταν όμως έρχεται η ώρα, να βάλουμε την εξαιρετική πρώτη ύλη σε συσκευασία και να εξάγουμε το τελικό συσκευασμένο προϊόν, […]


Οι επίδοξοι σωτήρες… - Αργολικές Ειδήσεις\nΟι επίδοξοι σωτήρες…\nΑΡΓΟΛΙΚΕΣ ΕΙΔΗΣΕΙΣ | 10:00:00 π.μ. | ΑΠΟΨΕΙΣ | ΒΑΣΙΛΙΚΗ ΓΚΙΟΚΑ\nΚατηγορίες: ΑΠΟΨΕΙΣ , ΒΑΣΙΛΙΚΗ ΓΚΙΟΚΑ\nΆρθρο της Βασιλικής Γκιόκα,\nμέλος του Γραφείου Περιοχής Πελοποννήσου και\nΓραμματέας της Τομεακής Επιτροπής Αργολίδας του ΚΚΕ.\nΈνα ξετσίπωτο «μπρα ντε φερ» ανάμεσα σε επίδοξους «σωτήρες» του λαού παρακολουθήσαμε τις ήμερες του Σαββατοκύριακο που μας πέρασε, με αφορμή το συνέδριο του ΣΥΡΙΖΑ από τη μια και το προσυνέδριο της ΝΔ από την άλλη. Μητσοτάκης και Τσίπρας επανέλαβαν τα γνωστά αναμασήματα για τα μεγάλα προβλήματα που πνίγουν τον λαό, με πρώτο αυτό της ακρίβειας, ειδικά στην Ενέργεια.\nΠρώτον: αυτοί που τσακώνονται είναι αυτοί που ευθύνονται για τα σημερινά αδιέξοδα του λαού!\nΗ ακρίβεια στην Ενέργεια δεν έπεσε από τον ουρανό. Είναι αποτέλεσμα της στρατηγικής «απελευθέρωσης» της αγοράς και της «πράσινης ανάπτυξης». ΝΔ, ΠΑΣΟΚ και ΣΥΡΙΖΑ μοιράζονται τις ευθύνες για τη σημερινή θηλιά στον λαιμό του λαού: Με το Χρηματιστήριο Ενέργειας, με την απολιγνιτοποίηση, με την ιδιωτικοποίηση της ΔΕΗ ΑΕ, όπου όλοι έχουν βάλει το λιθαράκι τους.!\nΤα όποια επιδόματα - ψίχουλα δίνει η κυβέρνηση αυτές τις μέρες, αλλά και τα όποια επιδόματα έχουν δοθεί επί κυβέρνησης ΣΥΡΙΖΑ, ήταν και είναι φτερό στον άνεμο! Ήδη έχουν εξανεμιστεί πριν καν τα πάρουν οι δικαιούχοι, αφού οι ανατιμήσεις σε προϊόντα και καύσιμα, τα χρέη και οι οικογενειακές υποχρεώσεις απαιτούν πολύ περισσότερα από φιλοδωρήματα.\nΤα λαϊκά νοικοκυριά περιορίζουν τις αγορές τους στα απολύτως απαραίτητα για να καλύψουν και τις άλλες ανελαστικές δαπάνες τους, όπως οι λογαριασμοί ρεύματος, θέρμανσης, κίνησης. Έτσι, σύμφωνα με στοιχεία που δημοσιοποιήθηκαν αυτές τις μέρες, το πρώτο τρίμηνο του 2022, 5 στους 10 καταναλωτές έχουν μειώσει «πολύ και αρκετά» τις αγορές τους στα σούπερ μάρκετ και 8 στους 10 σε ένδυση και υπόδηση. Επιπλέον, 3 στα 4 νοικοκυριά - το 80% δηλαδή - δηλώνουν αδυναμία πληρωμής λογαριασμών! Ταυτόχρονα, 1 στους 2 Έλληνες, δηλαδή το 50%, αγωνιά για την κάλυψη των δαπανών της οικογένειας και του νοικοκυριού.\nΕιδικά στα σούπερ μάρκετ παρατηρείται μεγάλη μείωση στις αγορές που αφορούν είδη πρώτης ανάγκης, διατροφής και είδη σπιτιού. Ο πληθωρισμός τον Μάρτη εκτινάχθηκε στο 8,9%, το υψηλότερο ποσοστό που έχει καταγραφεί τα τελευταία 27 χρόνια, δηλαδή από το 1995, όταν η Ελλάδα είχε ακόμα δραχμή, ενώ σύμφωνα με εκτιμήσεις του Γραφείου Προϋπολογισμού της Βουλής μπορεί να φτάσει φέτος στο 11,01%. Κι αυτό γιατί βιομηχανίες και προμηθευτές συνεχίζουν να στέλνουν νέους ανατιμημένους τιμοκαταλόγους, το εύρος των οποίων ξεκινά από το 3% - 4% και φτάνει έως και το 30%. Σε προϊόντα όπως τα ζυμαρικά σημειώνεται η τρίτη ανατίμηση μέσα στον τελευταίο χρόνο, ενώ υπάρχουν και εταιρείες που έχουν δεχτεί πίεση στην παραγωγή, λόγω του αυξημένου κόστους των πρώτων υλών και της Ενέργειας, και προσπαθούν να διατηρήσουν τα επίπεδα των τιμών.\nΟύτε όμως οι χαμηλοί μισθοί και οι ανατροπές στα εργατικά - λαϊκά δικαιώματα, που κάνουν ακόμα μεγαλύτερο το βάρος της ακρίβειας, προέκυψαν από το πουθενά. Είναι αποτέλεσμα της πολιτικής στήριξης της ανταγωνιστικότητας των μεγάλων επιχειρήσεων και των «αντοχών της οικονομίας», με μείωση του λεγόμενου «κόστους εργασίας». Όπως γίνεται με τον νόμο Βρούτση - Αχτσιόγλου και τους άλλους νόμους που βαθαίνουν την «ευελιξία» στην αγορά εργασίας.\nΟι αναφορές του Αλ. Τσίπρα από το συνέδριο του ΣΥΡΙΖΑ, ότι η κυβέρνησή του αύξησε τους μισθούς, ενώ οι προηγούμενες τους μείωναν, δεν πείθουν κανέναν. Στην ουσία η «αύξηση» που έδωσε ήταν «ψίχουλα», αλλά το κύριο είναι ότι, και επί κυβέρνησης ΣΥΡΙΖΑ και επί κυβέρνησης της ΝΔ, η αύξηση στο κατώτατο μισθό, δίνεται με απόφαση της εκάστοτε κυβέρνησης και όχι με Συλλογική διαπραγμάτευση. Ουσιαστικά θα καθορίζεται με βάση τις λεγόμενες «αντοχές της οικονομίας» δηλαδή τα κέρδη τα λίγων μέσα από την εκμετάλλευση των πολλών!\nΟύτε οι κατασφαγμένες δαπάνες του κρατικού προϋπολογισμού για την Υγεία, την Πρόνοια, την Παιδεία είναι «φυσικό φαινόμενο». Είναι αποτέλεσμα της «δημοσιονομικής σταθερότητας», των μνημονίων διαρκείας της ΕΕ, της πολιτικής του «κόστους - οφέλους» για το κεφάλαιο, των ιδιωτικοποιήσεων, της εμπορευματοποίησης των πάντων.\nΕίναι όμως αποτέλεσμα και της εμπλοκής της χώρας μας στα ιμπεριαλιστικά σχέδια, αφού ο προϋπολογισμός «αντέχει» να ξοδεύεται το 3,5% του ΑΕΠ για στρατιωτικές δαπάνες, αλλά όχι για προσλήψεις υγειονομικών ή για άλλες στοιχειώδεις λαϊκές ανάγκες.\nΔεύτερον: Αυτοί που τσακώνονται είναι που δεσμεύονται σε όλα αυτά, που αποτελούν τον «κορμό» της στρατηγικής του κεφαλαίου στην ΕΕ και στη χώρα μας. Δεσμεύονται στο αντιλαϊκό πλαίσιο του Ταμείου Ανάκαμψης, που αποτελεί κοινό κυβερνητικό πρόγραμμα για όλα τα αστικά κόμματα. Δεσμεύονται στη συνέχιση της πολιτικής της «πράσινης μετάβασης». Δεσμεύονται στην πολιτική εμπλοκής στον ιμπεριαλιστικό πόλεμο, στο πλαίσιο των σχεδίων ΗΠΑ και ΝΑΤΟ, και γι' αυτό παίρνουν τα εύσημα από τον Πάιατ και την Νούλαντ.\nΓι' αυτό ουσιαστικά τσακώνονται μόνο για το από ποια τσέπη και με ποιον τρόπο θα πληρώσει τη νύφη ο λαός.\nΓι' αυτό ο πρωθυπουργός, την ώρα που ανακοινώνει τα επιδόματα - ψίχουλα για την ακρίβεια, διαβεβαιώνει ότι «εξάντλησε όλα τα δημοσιονομικά περιθώρια».\nΓι' αυτό ο Αλ. Τσίπρας, όταν εξαγγέλλει τα 5+1 μέτρα για την αντιμετώπιση τάχα της ακρίβειας, διαβεβαιώνει κι αυτός ότι οι προτάσεις του «δεν είναι παροχολογία, μη ρεαλιστικό, ακατόρθωτο», μοιράζοντας ταυτόχρονα «εγγυήσεις» ότι είναι πιο ικανός να διασφαλίσει την «κοινωνική συνοχή» και τη σταθερότητα του συστήματος.\nΤρίτον: Αυτοί που τσακώνονται είναι που ήδη συναινούν, που έχουν μαζί στηρίξει και ψηφίσει αντιλαϊκά μέτρα και δεν αποκλείεται αύριο να βρεθούν σε κοινά κυβερνητικά σχήματα. Στο έδαφος αυτό, άλλωστε, ξεδιπλώνονται και τα σενάρια για μετεκλογικές κυβερνήσεις συνεργασίας «όλων με όλους», μπροστά στις μεγάλες «προκλήσεις» που προβλέπουν τα αστικά επιτελεία στην οικονομία, στα Ελληνοτουρκικά, στην κλιμάκωση των ιμπεριαλιστικών ανταγωνισμών.\nΝα λοιπόν ποιοι «σκοτώνονται» να σώσουν τον λαό! Από τέτοιους «σωτήρες» όμως έχει χορτάσει. Τους δοκίμασε όλα αυτά τα χρόνια, εναποθέτοντας τις ελπίδες του στην κυβερνητική εναλλαγή και το μόνο που «κέρδισε» ήταν μνημόνια, φτώχεια, κρίσεις και άλλες θυσίες, απογοήτευση, διάψευση των προσδοκιών.\nΟ καθένας και η καθεμιά μπορεί σήμερα να δει πιο καθαρά την πραγματική διαχωριστική γραμμή που υπάρχει στην κοινωνία και να πάρει τη θέση του δίπλα στο ΚΚΕ, που είναι με την εργατική τάξη, το λαό, σταθερά απέναντι από το κεφάλαιο και τα κόμματά του, ακόμα και αν δεν συμφωνεί σε όλα μαζί του.\nΜπορεί, όμως, να δει πως υπάρχει τελικά φως στο τουνέλ για το λαό κι αυτό βρίσκεται στο δρόμο της ανατροπής, για την πραγματική πρόοδο της κοινωνίας.\nΑνάσα και διέξοδο στον λαό μπορεί να δώσει μόνο η πάλη ενάντια στον «στενό κορσέ» των «αντοχών της οικονομίας» για το κεφάλαιο, ενάντια στην πολιτική στήριξης της κερδοφορίας του απ' όλα τα κόμματα, για ουσιαστικά μέτρα ανακούφισης από την ακρίβεια, αυξήσεις στους μισθούς, κατάργηση των αντεργατικών - αντιλαϊκών νόμων!\nΔιέξοδο μπορεί να ανοίξει μόνο η κοινωνική συμμαχία και η πλατιά συμπόρευση με το ΚΚΕ, στο δρόμο της ανατροπής, για τις σύγχρονες λαϊκές ανάγκες!\nΚι αυτή είναι μόνο η νέα σοσιαλιστική κοινωνία και για αυτήν αξίζει να παλεύει κανείς!